ยูรี อันโดรปอฟ

ยูรี วลาดีมีโรวิช อันโดรปอฟ (;  – 9 กุมภาพันธ์ ค.ศ. 1984) เป็นนักการเมืองชาวโซเวียตที่ดำรงตำแหน่งเลขาธิการพรรคคอมมิวนิสต์แห่งสหภาพโซเวียตตั้งแต่ช่วงปลายปี ค.ศ. 1982 จนกระทั่งการถึงแก่อสัญกรรมของเขาเมื่อปี ค.ศ. 1984 ก่อนหน้าที่อันโดรปอฟจะมาดำรงตำแหน่งเลขาธิการพรรค เขาเคยดำรงตำแหน่งประธานคณะกรรมาธิการเพื่อความมั่นคงแห่งรัฐระหว่างปี 1967 ถึงปี 1982 อีกด้วย

เมื่อช่วงเริ่มต้นในเส้นทางการเมืองของเขา เขาเคยทำหน้าที่เป็นเอกอัครทูตสหภาพโซเวียตประจำสาธารณรัฐประชาชนฮังการีระหว่างปี 1954 ถึงปี 1957 ในระหว่างการดำรงตำแหน่งของเขานั้น เขาได้มีส่วนร่วมในการปราบปรามการปฏิวัติฮังการีเมื่อปี 1956 ร่วมด้วย ภายหลังด้วยการขึ้นรับตำแหน่งผู้นำสหภาพของเลโอนิด เบรจเนฟ เขาได้รับแต่งตั้งให้เป็นประธานคณะกรรมาธิการเพื่อความมั่นคงแห่งรัฐเมื่อวันที่ 10 พฤษภาคม 1967 หลังจากเบรจเนฟได้ป่วยลงด้วยโรคหลอดเลือดสมองเฉียบพลันในปี 1975 ที่ซึ่งทำให้เบรจเนฟไม่สามารถที่จะทำหน้าที่ปกครองสหภาพโซเวียตได้อย่างเต็มที่ อันโดรปอฟ ร่วมด้วยดมีตรี อุสตีนอฟ, อันเดรย์ เกรชโค, และอันเดรย์ โกรมืยโค เริ่มเป็นผู้ออกนโยบายของสหภาพโซเวียตแทนตัวเบรจเนฟเอง

เมื่อเบรจเนฟถึงแก่อสัญกรรมเมื่อวันที่ 10 พฤศจิกายน 1982 อันโดรปอฟได้ถูกรับเลือกให้เป็นผู้สืบทอดอำนาจต่อจากเบรจเนฟในฐานะเลขาธิการพรรคคอมมิวนิสต์แห่งสหภาพโซเวียต หลังจากการขึ้นดำรงตำแหน่งของเขา อันโดรปอฟมีความแสวงหาในการปราบปรามการธุจริตและแก้ไขการดำเนินการอันไร้ประสิทธิภาพของประเทศโดยการทำให้การไม่มาทำงานเป็นระยะเวลานานโดยใช้เหตุผิดกฎหมาย รวมทั้งการจัดการสอบสวนเจ้าหน้าที่ที่ดำรงตำแหน่งมานานฐานละเมิดวินัยของพรรคด้วยเช่นกัน ภายใต้การนำของอันโดรปอฟ สงครามเย็นได้ทวีความตรึงเครียดขึ้นในขณะที่ทางรัฐบาลพยายามจะจัดการกับวิกฤติเศรษฐกิจที่กำลังเกิดขึ้นมาในสหภาพโซเวียต อันโดรปอฟเป็นหนึ่งในผู้ปฏิรูปที่เต็มเปี่ยมไปด้วยพลังในโซเวียตยุคปลาย อันเป็นแรงบันดาลใจให้กับเยกอร์ ลิกาชอฟ, นิโคไล รืชคอฟ และมีฮาอิล กอร์บาชอฟอีกด้วยMauricio Borrero, "Andropov, Yuri Vladimirovich 1914–1984." Encyclopedia of Modern Dictators (2006), pp. 7–10.

หลังจากการป่วยด้วยภาวะไตวายของเขาเมื่อเดือนกุมภาพันธ์ 1984 สุขภาพของอันโดรปอฟเริ่มที่จะเสื่อมลงอย่างรวดเร็วจนกระทั่งถึงแก่อสัญกรรมเมื่อวันที่ 9 กุมภาพันธ์ 1984 ด้วยวัย 69 ปีหลังจากการดำรงตำแหน่งเป็นผู้นำสหภาพโซเวียตมาเป็นระยะเวลา 15 เดือน

อ้างอิง

แหล่งข้อมูลอื่น

 List of Andropov documents related to Andrei Sakharov and other dissidents
 The KGB's 1967 Annual Report, signed by Andropov by CNN


หมวดหมู่:ประมุขแห่งรัฐสหภาพโซเวียต
หมวดหมู่:ผู้นำในสงครามเย็น
หมวดหมู่:บุคคลจากสตัฟโรปอล
หมวดหมู่:นักการเมืองโซเวียต
หมวดหมู่:เลขาธิการพรรคคอมมิวนิสต์สหภาพโซเวียต